
* ( AKTUELT ) * 

★ 

Nu er de flyvende tallerkener kommet til Rus¬ 
land. Således beretter dagspressen — ensidigt! Hvad 
ligger der nu bagved en sådan „kampagne" — dels 
fra Ruslands side og dels fra den danske presses 
side. 

Fra russernes side ligger der sandsynligvis ikke 
noget bagved, idet det er en tilfældig russers me¬ 
ninger, man fra pressens side har bragt helt op i et 
kunstigt og uvirkeligt plan. 

For kort tid siden var man vidne til en parallel. 
Her var det en tilfældig amerikansk kaptajn, som 
udtalte sig imod de flyvende tallerkener, og store 
dele af den danske presse fik det til at være det 
samme som — Amerikas mening! 

Tilbage er der faktisk kun den eneste sandsyn¬ 
lige forklaring — at den danske presse selv laver 
disse historier — enten efter anmodning eller fordi 
det er godt stof, eller også får man dem serveret 
— klar til brug!!! 

Hvadenten det nu er den ene eller den anden 
forklaring eller en helt tredje, der ligger til grund, 
så er resultatet beskæmmende. 

Det, som burde være et for al folket oplysende 
organ, gør sig til det modsatte! Ved overvejende 
at bringe negative artikler om UFO-sagen er man 
ansvarlig for, at sandheden forplumres eller helt 
holdes borte fra den gruppe mennesker, som ikke 
er tilsluttet UFO-arbejdet. 

Dette indlæg må ikke betragtes som et angreb på 
den danske presse — det fremførte skal tjene som 
en oplysende faktor for den del af vore læsere, som 
ikke selv er i stand til at se og udrede de indvik¬ 
lede tråde, som med vold og magt søger at bind© 
UFO-sagen til et plan, hvor den ikke hører hjemme. 

Det burde snart være slut med en sådan indstil¬ 
ling. — Pressen har haft rigelig tid til at tilegne sig 
en forståelse af problemerne — men jeg tror des¬ 
værre ikke, at den har benyttet sig af det. — Det 
kan blive farligt, meget farligt. 

Pressen er en uhyre faktor, og den ved det, — 
den kan i givet fald blive skyld i, at det, der kom¬ 
mer, kommer som et chok for mange. Med chok 
kan følge angst og mange andre uheldige fakto¬ 


rer, som igen er medvirkende til at hæmme udvik¬ 
lingen. 

Enhver, som har bekendte inden for pressen, op¬ 
fordres til at gøre en indsats for at journalister og 
redaktører får kendskab til de faktiske forhold. — 
Man må gerne oplyse, at enhver fremskridtsvenlig 
journalist eller redaktør til enhver tid er velkom¬ 
men til en orientering her i Vojens hos mig. 

Til de, som allerede har været her og set lidt af 
det, der foregår, vil jeg gerne sige: prøv at lægge 
partipolitikken til side for en stund — prøv at se 
bort fra konkurrence og misundelse — prøv at se 
sagen som De har fået den forelagt! Hjælp os at 
Deres kolleger må få samme viden, så vi snart kan 
blive fri for anretninger uden bund i virkeligheden 
— vi kan ikke være det bekendt — det er et ko¬ 
lossalt ansvar, I, som kender lidt af sandheden, har! 

H.C. 


Uvidenhed er tankens nat, men en nat 
uden måne og stjerner. 

Konfutse. 


Pressen skrev 

Denne gang er den røde „tråd" i presseomtalerne 
„de kommunistiske anstrengelser" for at holde tal¬ 
lerkensagen på afstand — se Aktuelt! 

1. Dannevirke bringer 4. jan. en meddelse om 
UFO-møde i Arrild Kro. 

2. Jyllands-Posten omtaler den 8. jan. atommar¬ 
chen under titlen: „Atommarch med to for¬ 
mål". — (Se venligst „Atommarch" i UFO¬ 
NYT februar 1961). 

3. 9- jan. fortæller Fyns Tidende, at den sovjeti¬ 
ske akademiker Artsimovitsj afviser tanken om 
fl. tal 1. — Fyns Socialdemokrat meddeler det 
samme. 

4. Vendsyssel Tidende meddeler den 10. jan., at 
fl. tal 1. er lysbrydninger; kilden er den samme 
som under punkt 3. 

5. Møns Folkeblad meddeler den 12. jan., at et 
mærkeligt himmelfænomen aftenen før blev 
obs. over Møn ved 20 tiden. 

6. Den 13. jan. bringer Sydsjællands Social-De- 
mokrat i stor opsætning føromtalte russiske 
akademikers udtalelse. 

7. Søndag den 15. jan. bringer Jydske Tidende en 
artikel som er læseværdig under titlen: „Må¬ 
nen blev ramt og dens bagside fotograferet*'. 

8. Den 16. jan. meddeler Skive Folkeblad, at en 
kæmpemæssig ildkugle dagen før blev obs. i 
ca. 25 km højde over Holland. 

9. „Nyheden** om „russernes** indstilling repræ¬ 
senteret ved hr. Artsimovitsj indstilling når til 
Falster, hvor Lolland-Falsters Folketidende 
bringer samme meddelelse som under 3, 4 og 6. 

10. Den japanske astronom dr. Shotaro Miyamato 
tror, at der på Mars findes bjergkæder af 
Himalaya-klassen. Hans udtalelse bringes af 
Dagens Nyheder den 19. januar. 

Skive Folkeblad meddeler under samme dato, 
at den russiske professor Viktor Davidov fra 
Moskvas Astronomiske Institut udtaler, at der 
intet er i vejen for, at der kan eksistere mars- 
beboere. Et interessant lille stykke. 

11. Den 20. jan. fortæller Fyns Tidende, at der er 
livlig UFO-aktivitet i luften over Langeland. 
— Samme dag er nyheden om hr. Artsimovitsj 
indstilling til tanken om fl. tall. nået til Ny¬ 
borg og fortælles til borgerne af Nyborg Avis. 
En fynsk avis bringer den 21. jan. en stort op¬ 
sat artikel under overskriften. „Turisterne fra 
Mars foretrækker nu Sovjet**. — Desværre in¬ 
deholder artiklen direkte usande oplysninger, 
men måske er skriveren Tommy Elsvor lige¬ 
glad — det er måske mere det at give sit be¬ 
syv med, som tæller. Et fotografi har også en 
usand ledsagende forklaring. Alt i alt en ne¬ 
gativ og vildledende artikel — men måske er 
det godt, at vi i tide lærer, hvor der er men¬ 
nesker, som vi må være på vagt overfor. 

12. Vendsyssel Tidende bringer den 22. jan. en 
stor artikel med to af Adamskis fotografier. 
En totalt negativ artikel med overskriften: — 
„Ombord i flyvende tallerken, men kun ud 
igen med floskler**. Undertitlen siger: „George 
Adamskis venner fra rummet plaprer ting, der 
er lige så velmenende og intetsigende som 
„den gamle gartner****. Ja, det lyder utroligt, 
men sådan står der altså. Den „lærde** person, 
som uden at blinke kan gennemskue det hele 


og bl. a. kalder det „filosofisk banalitet**, un¬ 
derskriver sig med CLAUS. Alle burde læse 
artiklen — det er det mest underholdende vås* 
man længe har set, det er et stykke, som en 
gang får stor værdi!! 

13. Den 24. jan. er nyheden om den russiske aka¬ 
demikers indstilling til de fl. tall. nået til 
Grenaa takket være Grenaa Folketidende. 

14. Den 25. jan. råber Land og Folk vagt i gevær. 
/Rusland afviser nu tanken om de flyvende tal¬ 
lerkener og Land og Folk rundkaster det un¬ 
der overskriften: „Flyvende tallerkener er luft- 
kasteller**. — Samme dato siger Dagens Ny¬ 
heder: „Nej, det var bare Venus** — kommen¬ 
tar til en rapport. — I et andet stykke hedder 
det i citat: Vi kan berolige alle. Det var ikke 
noget rumskib, ej heller kunstige drabanter, 
men blot planeten Venus, der mellem kl. 20 
og 21 lyste usædvanligt klart og med stor fart 
bevægede sig lavt hen over den vestlige him¬ 
mel. Citat slut. — Ja tænk, det står der vir¬ 
keligt — det er jo da i hvert fald godt, at man 
gør det så groft, at selv et barn kan afsløre det 
— Venus med stor fart over den vestlige him¬ 
mel. 

Under samme dato bringer Langelands Folke¬ 
blad en lille epistel under overskriften: Var 
UFO’en en hilsen fra Vejrø fyr på Fyn. 

15. Den 2 6. jan. bringer Vendsyssels Tidende et 
indlæg fra fru Paula Sevaldsen i anledning af 
bladets artikel af 22. januar. Paula Sevaldsen 
bringer et roligt og fornuftigt indlæg — men 
bemærk venligst redaktionens slutbemærkning. 
Citat: Hvem der er mest sagkyndig på taller¬ 
kener, vor medarbejder eller indsenderen, tør 
vi ikke have nogen mening om. Men hvorfor 
tale om „overfladisk kendskab**, når det for 
indsenderen åbenbart mere drejer sig om tro 
på eventuelle mystiske fænomener end om 
kendsgerninger. Citat slut. — Lad os sige, at 
indsenderen netop påpeger de kendsgerninger, 
som bl. a. SUFOI ligger inde med, men det 
har redaktionen tydeligvis overset — det er jo 
også lettest! 

16. Den 27. jan. fortæller Langelands Folkeblad, 
at det under 14, sidste stykke, nævnte UFO 
muligvis blot var en kondensstribe! 

Under samme dato er meddelelsen om den rus- 

siske akademikers opfattelse af de fl. tall. nået 
til Esbjerg, hvor Vestkysten publiserer det. 
Aften-Posten, Silkeborg, anmelder UFO-foredrag. 
Ekstrabladet bringer under samme dato en ar¬ 
tikel, som er læseværdig. Titlen er: „Et sprog i 
universet — af Torben W. Langer. Det er en 
famlende artikel — men altid en begyndelse. 
(Følger senere). 

17. Den 28. jan. når den russiske akademikers ud¬ 
talelse til Vejle takket være Vejle Amts Folke¬ 
blad. — Jydske Tidende bringer samme dato 
et kort referat fra UFO-møde i Taps. — Paula 
Sevaldsen takker „VT“ for optagelsen af hen¬ 
des indlæg og gør endnu en gang opmærksom 
på, at bl. a. SUFOI ligger inde med et righol¬ 
digt materiale af kendsgerninger. — Vi må dog 
ikke regne med, at det fører til noget. 

18. Den 31. jan. fortæller Skive Venstreblad sine 
læsere, at russerne tager afstand fra de fl. tall. 
Det er også her hr. Artsimovitj som henvises 
til. — Skive Folkeblad bringer samme dag en 
lille artikel — „Kennedy taler om afspænding 
og oprustning'*. Heri fortælles bl. a., i citat: — 
Trumfkort i forholdet til Sovjetunionen var 
præsidentens tilbud om et amerikansk-sovjetisk 
samarbejde om udforskning af verdensrummet, 
et samarbejde, der kunne føre de to nationer 
til både Venus og Mars. Citat slut! — Husk 
venligst Adamskis nytårshilsen. 

19. Størst succes opnåede hr. Artsimovitj den 1. 
februar i Frit Folk (Vejle Social-Demokrat). 
I en 4 spaltet artikel får man et pust af den 
vante skuffe. 

20. Skive Folkeblad gengiver den 4. februar de to 
italienske studenters udtalelse om stemmer fra 
Sputnik. — Husk den stålbåndsoptagelse vi har 
fra observatoriet i Basel, hvor en russer hele 
tiden tæller til tre, samtidig med at man tyde¬ 
ligt sporer den dybe fortvivlelse og panik, som 
har grebet ham. Vor optagelse er blot et år 
ældre. 

21. Den 6. februar fortæller Kolding Folkeblad 
om „en sølvskinnende tingest gennem Karls¬ 
vognen". 

22. Den 8. februar meddeler bl. a. Skive Folke¬ 
blad, at observatoriet i Bochun har hørt rus¬ 
siske ord fra den nye Sputnik. 

23. Den 10. februar følger den officielle russiske 


afvisning af, at der skulle være noget levende 
i Sputnik. Altså er de stemmer, der er hørt — 
synsbedrag — undskyld, her må det vel være 
hørelsesbedrag. 

24. Den 12 februar har Jyllands-Posten to fine ar¬ 
tikler, nemlig „De lytter efter signaler fra 
rummet dag og nat" og „Ja, hvad skal man 
tro?" Begge artikler gengives andet steds. 

★ 

Kongres 

Der planlægges afholdt en SUFOI kongres søn¬ 
dag den 7. maj kl. 12,30 på Teaterrestaurationen i 
Fredericia. 

Til kongressen indbydes hermed alle medlemmer 
af SUFOI — dog således, at det vil være tilladt at 
invitere 1 gæst pr. medlem. Der vil blive udsendt 
speciel indbydelse til pressen. 

Tilmelding til sekretariatet — Leif E. Pedersen, 
Kastrupvej 260, København, Kastrup, tlf. 01 500522 
inden 15. april — der vil ikke blive adgang for 
ikke tilmeldte personer. 

Vi håber at også vore medlemmer i de andre 
nordiske lande vil komme til stede. 

De danske deltagere bedes venligst betale 2 kr. 
pro persona i entre. 


— Hvad er det, de laver derovre? 

— Det er noget, de kalder civilisation! 

Støttefonden 

I februar indkom der til støttefonden følgende 


beløb. 

Holger Lehmann, Holbæk . 20,00 kr. 

E. S., København . 3,00 kr. 

A.C.R., Gilleleje. 15,00 kr. 

H. C., Vojens . 25,00 kr. 

J. B., Silkeborg . 5,00 kr. 

Ialt . 68,00 kr. 


Ethvert stort eller lille beløb modtages fortsat 
med oprigtig tak. 

To be or not to be 

— et causeri 

Han var hverken højrøstet, ubehøvlet eller uhøf¬ 
lig — ikke noget af alt det, man siger, der kende¬ 
tegner moderne ungdom. Tværtimod. Han havde en 
nydelig optræden og et charmerende, blændende 
smil, der fortalte om hans opvækst i vitamintilskud¬ 
denes tidsalder. — Han kom med en rulle reproduk¬ 
tioner under armen, der repræsenterede en spænd¬ 
vidde fra van Gogh og Monet over Picasso til det 
nyeste nye inden for den moderne kunstgenre. 

Tonen var givet an — vi talte kunst. Han var en 
varm tilhænger af Robert Jacobsen. Da jeg havde 
loddet denne dybde, foretog jeg et taktisk tilbage¬ 
tog med den klassiske bemærkning, at „kunst ikke 
kan diskuteres*'. 

Men litteratur da? 

Inden længe sendte han mig et smerteligt blik. 
Der var fire generationer og et helt ocean imellem 
os. 

Han virkede meget intellektuel. Han interesserede 
mig. Desuden var han typen på den unge forret¬ 
ningsmand. Jeg fandt snart ud af, at han var re¬ 
klamekonsulent, hvilket fik mig til at komme med 
de sædvanlige indvendinger mod reklamen, at den 
'henvender sig til en flok af åndelige analfabeter. 
Han lo en hjertelig og højst smittende latter: 

„Det er pokker også meningen — forstår De ikke 
det? Dersom De ikke lader Dem påvirke af rekla¬ 
mens midler, så er det ikke Dem, vi har brug for. 
I følge de store tals lov tæller De overhovedet ikke 
med. Det er massen, vi har brug for. Og vi bruger 
den. De kan f... tro, vi bruger den“. 

Han blev så begejstret, at han glemte sit pæne 
sprogbrug. Jeg forsøgte en spagfærdig indvending 
og mumlede noget om ærlighed og folkeopdragelse 
og at lære mennesker at tænke . . . 

„De er gal!!“ udbrød han med rædsel malet i 
alle træk. „Kan De ikke se, at det ville være sinds¬ 
sygt farligt, dersom massen blev selvtænkende. Den 
skal tværtimod forhindres i at tænke. Det vil den 
også helst. Den gider jo overhovedet ikke at tænke. 
Så må den også finde sig i at blive benyttet og ens¬ 
rettet. Kan De ikke se, at vi her står med alle kort 
på hånden, fordi folk får det bedre og bedre. Fore¬ 
løbig stræber de. Producerer og forbruger. Jo flere 
goder de får, des mindre tænker de — klart?“ — 


spurgte han med ungdommens dybe visdom, som 
gjorde det indlysende, at jeg måtte være på sinke¬ 
stadiet, om jeg ikke gav ham ret. 

Jeg vred mig i stolen. 

Han rejste sig og begyndte at slide mine tæpper. 
Håndbevægelserne blev talende og vidtfavnende. Be¬ 
gejstringen glødede i hans kinder og unge stemme: 

„Massen skal ensrettes! Den er det allerede!“ 

Han vendte sig pludselig imod mig: 

„Kender De noget til arbejderne ?“ 

Jeg måtte indrømme, at det nok var for lidt. 

„Så tror De naturligvis, at arbejderne er den mest 
ensrettede menneskegruppe i landet, men det er den 
ikke. Ikke endnu. Det er mellemindtægterne, funk¬ 
tionærerne, håndværkerne og de små selvstændige 
forretningsdrivende, vi spiller på i øjeblikket. Det 
er dem, der vil have eget hus, køleskab, bil, fjern¬ 
syn og vaskemaskine o.s v. Og de får det. De får 
det bedre og bedre. De har råd til at få deres øn¬ 
sker opfyldte i dag. De har i øjeblikket alt for 
travlt med at stræbe efter større og flottere ting 
end „de andre** til, at de har tid eller lyst til at 
tænke. Og hvorfor skulle de også gøre det? Kan De 
give mig een eneste fornuftig grund til, at en mand 
skulle tænke selv, når det, han behøver at vide, 
kommer dumpende ind i hans stue hver eneste dag? 
Det, han må vide, det, der er sundt for ham at be¬ 
skæftige sig med i øjeblikket, bliver bestemt af an¬ 
dre — bl. a. af os. Kan De ikke se, det er glim¬ 
rende ?“ 

Jeg havde glemt at argumentere. Jeg forsøgte mig 
som psykolog. Hvad ville denne unge mand. Hvad 
var han? Hvem var han? Spørgsmålene, jeg stil¬ 
lede mig selv, sendte kolde gys ned ad min rygrad. 

„Bagefter kommer turen til arbejderne**, fortsatte 
han belærende. „Arbejderne skal gøres til produce¬ 
rende maskiner. De er overhovedet ikke skabt til 
andet**. 

„Og resultatet ?“ spurgte jeg. 

„At vi alle får det godt, naturligvis**, svarede han 
forbavset over, at en så indlysende konklusion ikke 
var faldet mig ind. „Massen har det bedst, når den 
ikke tænker, — og vi andre — vi har det også 
bedst, når massen ikke tænker**. 

Hans blik blev stålkoldt og hårdt. 

„Nu ved jeg, hvad du vil“, tænkte jeg, „du 03 
alle dine lige**. — Resultatet af min psykologiske 
granskning havde pludselig koncentreret sig i eet 

ord: magt. Magt over menneskesjælene. Menneske¬ 
ånden kuet af folkepsykologiske reklamemagere, fol¬ 
kepsykologiske verdensopdragere, folkepsykologiske 
politikere, — folkepsykologiske kulturmordere! 

Georg Orwell’s „1984“ var ikke mere et „måske“ 
i fremtiden. Den havde personificeret sig i min egen 
stue i skikkelse af en charmerende ung mand med 
et vindende smil — en af den slags, man møder i 
hundredevis på gaden hver eneste dag, repræsen¬ 
terende fremtiden. 

Ja, fremtiden! 

Fremtidens statsmand, videnskabsmand, forret¬ 
ningsmand, filosof, digter, kunstner. Han — og alle 
de andre: menneskematerialet. Den bløde ler, der 
bliver formet efter hans forgodtbefindende — efter 
hans vilje og benyttet til hans formål. 

Det bliver ikke „læderjakkerne**, der kommer til 
at omforme verden efter deres behov. Ikke „de vrede 
unge mænd“. Ikke „the beat generation**. — Det 
bliver heller ikke non-konformisten, hvis røst rå¬ 
ber i ørkenen. Det bliver i stedet disse kolde hjer¬ 
nemennesker, resultatet af den „frie** ateistiske op¬ 
dragelse. De formår at gennemskue løgnen og råd¬ 
denskaben. Men i stedet for at bekæmpe den, un¬ 
derstøtter de den og benytter sig af den i deres vi¬ 
den om massemennesket, som selv spiller sig dem 
ihænde på grund af sine rent materielle mål og øn¬ 
sker. De er de fødte demagoger. Og de befolker hele 
verdens institutioner og akademier. Deres mål er 
magt! 

Hører sådanne problemer ikke hjemme i et UFO- 
blad? 

Nej — måske ikke. 

Og dog? 

Tænk selv efter!! 

„At være eller ikke være. Det er (stadigvæk) 
spørgsmålet**. 

Gerda Rør bæk. Nielsen. 

3 

fo mindre man har at leve for, des 
mere bruges til at leve af. 


Oberst Frank Milani, chef for civilbeskyttelsestje¬ 
nesten i Baltimore, har selv iagttaget UFO’s: „Det 
er selvfølgelig risikabelt at antage, at de såkaldte 
tallerkener ikke betyder nogen trussel mod vore bor¬ 
geres velbefindende og sikkerhed. Selv om det for¬ 
lyder, at de ikke er os fjendtligt sindede, så bliver 
alle efterretninger om dem dbg behandlede som en 
militær hemmelighed**. 

NICAP - Slei. 

* 

Invasion fra rummet 

Den 27. oktober 1959 sagde den portugisiske de¬ 
legerede til FN, at Sovjets forslag til total afrust¬ 
ning er indledning til mange prekære spørgsmål. 
Det var ikke helt utænkelig, sagde han, at der plud¬ 
selig kunne komme et angreb fra rumvæsner. Vore 
styrker, inklusive Ruslands, ville ikke være meget 
værd, hvis vi ikke havde andet end lommeknive og 
slangebøsser til at forsvare os med. 

Sovjet synes imidlertid ikke at nære ængstelse af 
denne grund. Frol Kozlov sagde på sin rejse til De- 
troit, angående Ruslands teori om at det sibiriske 
meteor af 1908 i virkeligheden var et kosmisk skib: 
„For en del år siden faldt der i Sibirien et stort, 
brændende objekt til jorden. Nogle kaldte det en 
meteor, andre påstod, at det var et raketskib fra 
Mars, der brændte op i atmosfæren**. En reporter an¬ 
tydede, at hvis dette var sandt, kunne det være nød¬ 
vendig at lave en russisk-amerikansk alliance imod 
marsmændene. Hr. Kozlov var lige ved at være enig 
med ham, men sagde så. „Måske marstianerne er fre¬ 
delige folk ! I så fald skulle vi ikke alliere os mod 
dem, men forsøge at leve i fred og fordragelighed 
sammen med dem!!!“. 

★ 

Kaptajn W. Nash, ansat i Pan American Air¬ 
ways flyselskab, så sammen med 2. piloten ved 
Norfolk (Virginia) en formation på 6 mægtige ski¬ 
ver manøvrere i nærheden af deres trafikfly: „Jeg 
tror, at det var intelligent styrede maskiner ude fra 
verdensrummet**. 


Steincke. 


NICAP - Slei. 

Med venlig tilladelse fra 

George Adamski- Lucy Mc. Ginnis 

bringes 

Cosmk Science 


Spørgsmål og svar 


Fortsat 

Spørgsmål nr. 57: Hvorfor er så mange menne¬ 
sker villige til at acceptere realiteten af UFO’erne 
og deres herkomst fra andre planeter, men nægter 
at tro på Deres udtalelser om møder med folkene 
fra disse skibe? 

Svar: Dette synes at være en særegenhed ved den 
menneskelige natur. Disse mennesker bekræfter, at 
der eksisterer rumskibe, at disse kontrolleres for¬ 
standsmæssigt, og at troværdige rapporter om lan¬ 
dinger er blevet stadfæstet. Alligevel skyr de af en 
eller anden grund den tanke, at rumfolk kontakter 
beboerne på Jorden. Jeg forstår ikke hvorfor. 

Lad os se logisk på situationen. Vi er nu selv ved 
at planlægge rumfart. Den planlagte rejse til Månen 
synes at blive en mulighed inden for den nærmeste 
fremtid, og vore videnskabsmænd taler om at sende 
skibe til Venus og Mars. Er der nogen, der et øje¬ 
blik tror, at vi ikke vil lande og kontakte indbyg¬ 
gerne, når det lykkes os at nå enten vor egen måne 
eller vore søsterplaneter? Hvorfor skulle det så an¬ 
ses for at være besynderligt, at folk fra andre pla¬ 
neter lander og sætter sig i forbindelse med jord¬ 
boerne? 

Gæsterne har gjort sig lidet iøjnefaldende, mens 
de har opholdt sig her på Jorden, og strengt tilpas¬ 
set sig vore vaner; for de er klar over, at mange 
mennesker endnu finder det svært at tro, at højt¬ 
stående menneskelige skabninger omgiver os i rum¬ 
met. De er bekendt med den latterliggørelse, som de 


mennesker, de kontakter, bliver mødt med; allige¬ 
vel er det yderst vigtigt, at der vises en vis sanddru¬ 
hed til verdens folkeslag, efter alt hvad der er sket. 
Som anført i „Inside the Space Ships“ tjener jeg 
blot som forbindelsesled for at bringe disse bud¬ 
skaber ud til så mange, jeg kan nå. 

Jeg forsikrer Dem for, at prisen for at tage del i 
denne viden er overmåde stor. Den skepsis og latter¬ 
liggørelse, jeg har måttet stå overfor, gør det mu¬ 
ligt for mig at sympatisere med andre, som er til¬ 
bageholdende med at fortælle om deres oplevelser 
med gæsterne Det er en hel ironi, at selve denne 
mistro har åbnet dørene på vid gab for fremstillin¬ 
ger og falsknerier, som kun fører til endnu større 
forvirring. For disse bestandige benægtelser har holdt 
de sande kendsgerninger borte fra offentligheden. 
Mange, der ivrigt har gjort undersøgelser, er blevet 
vildledt angående eksistensen af rumfolkene. 

Den samme skepsis og latterliggørelse har været 
medvirkende til at gøre vore ledere tavse om de 
kendsgerninger, de har fået at vide af rumfolkene 


Spørgsmål nr. 58: Hvad er Deres mening om de 
mange tallerkengrupper? I betragtning af den uenig¬ 
hed, der er blandt nogle af dem, er de så af nogen 
værdi? 


Svar: Alle disse grupper har gjort et uvurderligt 
arbejde ved hele tiden at give oplysningerne om 
fænomenerne videre til offentligheden. De fortjener 
megen anerkendelse, for i mange tilfælde har det 
været et utaknemligt, kostbart og tidsslugende vove¬ 
stykke. De har kæmpet op ad bakke for at bringe 
rapporterne om iagttagelser, landinger og kontakter 
frem til en skeptisk offentlighed Jeg har hørt om 
nogle, der er gået meget vidt for at stadfæste rap¬ 
porterede landinger og kontakter; og når de senere 
— til trods for deres omhyggelige undersøgelser — 
har opdaget, at der var begået et bedrageri, har de 
øjeblikkelig offentliggjort en tilbagekaldelse af af¬ 
færen. 

Jeg tror, der er kommet uenighed mellem grup¬ 
perne, som mødes for at diskutere dette emne, fordi 
der er blevet lagt for megen vægt på fænomenerne 

ved iagttagelserne — og ikke nok vægt på det højt¬ 
stående livstrin, disse gæster har vist os. Selve de¬ 
res tilsynekomst på vor himmel i venskab bærer det 
kosmiske budskab om broderskab. Thi var de fjendt¬ 
ligsindede, kunne de for længe siden have erobret 
verden med deres overlegne kundskaber. „Religion 44 
og „åndelighed 44 skulle ikke komme ind i denne 
undersøgelse; for i virkeligheden har vi ikke her at 
gøre med noget mere mystisk end den fundamentale, 
naturlige udviklingslov. 

Det er min mening, at hvis alle grupper ville 
forene deres undersøgelser i iagttagelser med et op¬ 
rigtigt studium af de oplysninger, rumfolkene giver, 
ville uenigheden forsvinde og en voksende livs¬ 
måde ville åbne sig for dem. For husk: de medde¬ 
lelser, der kommer fra brødrene, er ikke smukt ud¬ 
seende banaliteter . . . men en livsduelig, gennem¬ 
førlig skitse for vort daglige liv. 


Spørgsmål nr. 59: Hvilket slags metal er anvendt 
ved bygninger af rumskibene? 


Svar: I henhold til analyserapporter — herunder 
dem jeg selv har udført — synes det fremherskende 
metal at være en aluminiumtype af meget høj kva¬ 
litet. Det er i en legering sammensat med mange 
andre mineraler, som findes her på Jorden, og der 
er fundet spor af to stoffer, som er ukendte for os. 
Dette betyder nødvendigvis ikke, at disse metaller 
ikke findes her, men kunne betyde, at vi ikke til 
dato har opdaget dem. Videnskaben gør nye opda¬ 
gelser hele tiden, medens den eksperimenterer med 
nye formler for metaller. Derfor er rumskibene ikke 
bygget af noget „hinsides-denne-verden 44 -metal. 

En sandhed, som synes så vanskelig for jordboere 
at fatte, er den, at alle planeter er opstået fra det sam¬ 
me rum. Vore astronomer ved, at det, der nu er vort 
solsystem, for æoner siden var en ufattelig, uendelig 
„sky 44 af aktivt, hvirvlende rum. Lidt efter lidt — 
gennem relativitetsloven — koncentrerede kærner af 
denne sky sig til at danne den centrale sol og de 
tolv planeter. Er det derfor ikke nærliggende, at 
alle planeter skulle indeholde de samme grundele¬ 
menter? For „kornene 44 , som til sidst blev til fast 
form, fandtes spredt i hele den oprindelige sky. 


Selv om det er sandt, at kvantitet og kvalitet kan 
variere fra planet til planet, lige som vi finder kon¬ 
centrationer af stoffer i visse områder af Jorden, 
er sammensætningen fundamentalt den samme over¬ 
alt i kosmos. Da „frøet 44 til alle livsformer må have 
været i den oprindelige aktivitet, vil den studerende 
finde, at hele denne opfattelse rummer meget stof 
til eftertanke. 


Fra UFO-sagens grænseland 

Kulstof kan sammensættes med andre grundstof¬ 
fer til meget store molekyler. Disse kan indeholde 
langt flere lys-el. varmeatomer end grundstofferne 
selv. Når noget forbrænder opløses molekylerne, og 
lys-el. varmeatomerne frigives. Også silikat kan dan¬ 
ne meget store molekyler f. eks. granit. Det hævdes, 
at man allerede har fundet ud af at opløse silikatmo¬ 
lekyler og derved skabe energi, men at myndighe¬ 
derne holder disse opfindelser tilbage, da der ville 
blive for stor omvæltning i samfundet (kul- og olie¬ 
industrien), hvis de blev kendt. Vi læste da også 
for nogen tid siden i UFO-NYT, at et rumskib var 
gået ned i Italien i nærheden af stærkt silikatholdigt 
granit, og man fandt bagefter, at der var skåret styk¬ 
ker ud af klipperne. Alt organisk liv bygger på kul¬ 
stoffets energi. Kunne der ikke tænkes en anden 
form for liv byggende på silikat. Det vil i givet fald 
være en form for liv, som slet ikke minder om vor, 
da den må findes på stjerner og i det glødende in¬ 
dre af planeter, da den kun kan forekomme, hvor 
der er flydende silikat, således der kan finde en vis 
omsætning sted med omgivelserne. Jordens skal, som 
vi lever på, er kun ganske tynd. Der kan findes si- 
likatvæsener i Jordens indre, som har nået en langt 
større intelligens end vi. Måske er vi kontrolleret af 
dem. Måske forsøger de en dag at udforske de ydre 
områder på samme måde, som vi nu udforsker rum¬ 
met. De har måske allerede forsøgt jfr. de bevæge¬ 
lige sten i Meksicos ørken. Amerikanerne har nu 
færdiggjort deres planer om at bore ind mod Jor¬ 
dens centrum, så vi hører nok snart nyt fra den 
front. 

Hans Lauritzen y Monbergvej 3a, Odense. 

Ref eral fra 

WIESBADEN_ 

Professor Hermann Oberth, Feucht: 

„Hvorfor UFO-forskning? (t 

Uddrag af foredraget. 

Først fortalte Oberth at en hel del af hans ven¬ 
ner havde spurgt ham, hvorfor han befattede sig 
med sådan noget som de flyvende tallerkener og 
oven i købet ville være tolk i tekniske spørgsmål 
for kontaktmanden Carl Anderson (Oberth oversatte 
C. A. forklaring om princippet i Carr’s tallerken¬ 
model). Svaret er dette, fortsatte Oberth: „Om vore 
naboplaneter virkeligt er beboet af intelligente væ¬ 
sener, kan ikke bevises videnskabeligt, men det er 
mere end sandsynligt, at der udenfor vor klode fin¬ 
des intelligente væsener, og at der i det hele taget 
findes intelligente væsener, for om man kan betegne 
os som intelligente væsener er jo mere eller mindre 
en definationssag”. 

„Ifølge mine informationer foreligger der indtil 
i dag over 70.000 observationer og øjenvidneberet- 
ninger af flyvende tallerkener, ifølge Lord Dowding 
er det endda over 100.000. Der hvor disse rappor¬ 
ter registreres mener man, at ca. halvdelen kan fø¬ 
res tilbage til naturlige fænomener. Ialt ca. 11 pct. 
mangler enhver forklaring, og det er i det mindste 
ca. 8000 beretninger. Humbug og løgn kan udeluk¬ 
kes, da det drejer sig om rapporter fra gamle fly¬ 
verofficerer, eller radarrapporter samt fotografier af 
folk, der hverken er nogen, som ønsker at gøre sig 
interessante eller lave vittigheder ud af det, og disse 
folk har også foran løgndetektorer sagt sandheden”. 

„Med hensyn til UFOerne er der 2 forklaringer, 
der endnu ikke har kunnet modbevises: 

1 ) At det drejer sig om halvmaterielle parapsy- 
kiske fænomener, med andre ord spøgelser. Idag 
arbejder jo allerede flere universiteter med para- 
psykologe og undersøger den slags ting. Denne for¬ 
klaring tilfredsstiller ikke mig, for det er indtil i 
dag ikke sikkert bevist, at der i det hele taget eksi¬ 
sterer spøgelser, og såfremt de dog eksisterer, om 
de da også kan optræde om dagen. Vi må altså 
først have at vide, hvad spøgelser er, for en for¬ 


klaring der fortaber sig i det ubekendte, er slet in¬ 
gen forklaring. Jeg kan kun sige, at som fysiker pas¬ 
ser den antagelse, at det drejer sig om flyvemaski¬ 
ner, meget bedre. 

2 ) Andre sandsynlige forklaringer har man ind¬ 
til i dag ikke fundet. Dermed er ikke sagt, at det 
ikke kan være andet, UFOerne kan jo være noget 
helt andet, som intet menneske endnu er kommet på. 

Når vi opstiller den arbejdshypotese, at UFOerne 
er maskiner, må vi yderligere antage følgende: 

De er ikke bygget af jordiske mennesker. 

De flyver ved hjælp af kunstige tyngdefelter. 

De danner højfrekvente elektriske ladninger og 
stærke magnetfelter. 

Vi har endnu ingen nøjagtig forklaring på, at de 
bliver helt eller delvis usynlige, men de kunstige 
tyngdefelter kun er mulige under indflydelse af 
„verdens-æteren” og „krumningen af det firedimen- 
sionelle rum”, er det ikke svært at forestille sig at 
dette verdensrum og dens æter vil kunne forholde 
sig anderledes overfor lysstråler, når det er under 
indflydelse af denne nye kraft (som rumskibet 
fremkalder). 

Da jeg i går hørte hr. Andersons forklaring om, 
at tyngdefeltet opstår i det indre, og at der opstår 
magnetfelter og stærke spændinger udadtil gik det 
pludseligt op for mig, hvorfor de lyser, og hvorfor 
UFOerne ordner sig i „cigarer), når de flyver til 
og fra; i så fald behøver de jo blot at danne eet 
tyngdefelt. Dette er altså en mulig arbejdshypotese, 
ja, jeg vil gå et skridt videre og sige: Det er den 
eneste arbejdshypotese, der ikke står i modsætning 
til kendsgerningerne, og som kan forenes med de 
foreliggende observerede kendsgerninger. Rent vi¬ 
denskabeligt har vi intet bevis for, at det er således. 
UFOerne kan være noget, vi slet ikke kender. Men 
videnskaben har til opgave at tage en sag op som ar¬ 
bejdshypotese, sålænge det modsatte ikke er bevist, 
og derefter at forske videre. 

Det er mere end sandsynligt, at der er andre tæn¬ 
kende væsener end os. Den indvending, at de ikke 
kan leve så længe, at de kan overvinde de enorme 
afstande mellem fiksstjernerne, passer heller ikke. 
For det første hvor længe de lever; måske bliver de 
ældre end vore mammuttræer? For det andet er der 
i dag så godt som bevist, at alle fysiske og kemi¬ 
ske processer går langsommere i et hurtigt flyvende 
rumskib. 

Om man i dag kan fremstille kunstige tyngdefel¬ 
ter, ved vi ikke, men det er sandsynligt, da profes¬ 
sor Mendelsohn på universitetet i Oxford har fore¬ 
taget forsøg, der beviste at en masse vejer mindre 
ved det absolutte nulpunkt (genstandens molekyler 
bevæger sig ikke mere, men ligger næsten helt 
stille). 

Jeg vil nu benytte min tid til at undersøge, hvor¬ 
for vor officielle videnskab, særlig i begyndelsen 
indtog en så mærkværdig holdning overfor dette 
spørgsmål. 

Til slut sagde professor Oberth: Såfremt der ved 
højskolerne og de højere læreanstalter fandtes in¬ 
stitutter for ufologi, ville jeg sige: „Overlad det til 
dem“. Men sådan er det ikke, det er et område, der 

a) strækker sig over flere forskellige specialområder. 

b) i øjeblikket udmærket kan udføres af amatører, 
man samler jo blot informationer, og det kan en 
amatør ofte bedre end en specialist på et helt an¬ 
det område, for han har mere menneskekundskab 
og almenviden. 

Det kommer sikkert som i andre tilfælde at vi¬ 
denskaben først kommer med nå A) resultaterne 
ikke mere kan bortforklares eller B) sagen er så 
langt fremskreden, at videnskaben nøjagtig ved hvil¬ 
ke specialister, de skal sætte på den. 

Efter foredraget takkede hr. Veit professor Oberth 
og sagde: „Jeg har den personlige overbevisning, 
hr. professor Oberth, at De ved meget mere, end 
De fortæller*'. 

Professor Oberth svarede: „Hvis jeg skulle for¬ 
tælle alt, hvad jeg ved, måtte jeg tale et helt år“. 

SUFOI KØBENHAVN oversætter foredragene i 
deres helhed, og disse kan bestilles og købes hos 
Leif Eckhoff Pedersen, Kastrupvej 260 I, Kastrup. 
Carl Andersons foredrag er færdigt, 9 sider dupli¬ 
keret, pris 1.00 kr. Professor Oberth’s foredrag vil 
rimeligvis være klar i begyndelsen af februar. An¬ 
dre følger. 

- ¥ -- 


Dr. Harlow Shapley, tidligere direktør for obser¬ 
vatoriet i Harvard: „Vi må nu som en uafviselig 
kendsgerning antage, at der findes andre verdener, 
på hvilke der lever en art tænkende væsener". 

NICAP - Slei. 


Bliv medlem af S.U.F.0.1. 

Som nævnt i sidste nummer af UFO-NYT er 
der nu åbnet mulighed for, at enhver kan blive 
medlem af SUFOI. 

Betingelser og retningslinier fås ved henvendelse 
til sekretariatet — Leif E. Pedersen, Kastrupvej 
260 , København, Kastrup, telefon 01 50 05 22. Ved¬ 
læg venligst porto. 

Benyt Dem af tilbuddet — slut Dem til den 
gruppe mennesker, som i øjeblikket kæmper for en 
offentliggørelse af sandheden om de flyvende tal¬ 
lerkener. 

Det er vigtigt, at vi er mange — jo flere vi er 
til at løfte, jo større muligheder er der for et po¬ 
sitivt resultat. 

Altså gå selv med, og gør en indsats for også at 
få andre med. 


Kaptajn James Howard , britisk pilot med 265 
flyvninger fra Europa til Amerika over Atlanterha¬ 
vet, så sammen med sin besætning på 11 mand og 
12 passagerer et kæmpestort UFO og mindst 6 små, 
som i 18. min. fløj parallel med hans eget fly: „Det 
må have været et hemmelighedsfuldt rumskib fra en 
anden verden". 

NICAP - Slei. 


OBS! OBS! OBS! 

Der er den 18. februar indløbet meddelelse om, 
at der pr. 1. marts startes et oplysningsprogram i 
forbindelse med den voksende atomfare. 

Forslaget kommer fra Queensland i Australien, 
og medlemmerne vil være de største naturviden¬ 
skabelige organisationer — en i hvert område. 

SUFOI er bedt om at varetage interesserne her, 
således at vi samarbejder direkte med det videnska¬ 
belige australske center. 

Det er et meget omfattende program, som kom¬ 
mer til at berøre mange områder — enkeltheder 
om denne „nye" brik i UFO-spillet tilgår medlem¬ 
merne i løbet af en måneds tid. 


H. C. 

De lytter efter signaler 

Martin Ryle, manden bag den nye opsigts¬ 
vækkende skabelsesteori, anser liv på andre 
kloder for sandsynlig. 

Journalist Hugo Truelsen i Jylland-Posten, 
søndag den 12. februar. 

I begyndelsen en skabelse. Derefter en kæmpe¬ 
eksplosion, der pulveriserede det skabte til solsy¬ 
stemer og stjernetåger, som i de sidste 10.000 mil¬ 
lioner år har raset bort fra eksplosionsstedet gen¬ 
nem det uendelige rum. Til sidst — ingenting. — 
Universets dage er talte. 

Det er den forbløffende erkendelse, et hold en¬ 
gelske videnskabsmænd med astronomen Martin Ryle 
i spidsen er kommet til om universet efter mange 
års studier af 1200 synlige og usynlige stjerner. Ob¬ 
servationerne, der fortrinsvis er foretaget med ra¬ 
diokikkerter, er foregået fra Mullard Observatoriet 
i Cambridge, og Martin Ryle og hans stab hævder 
at sidde inde med beviser for, at netop sådan er 
universet opstået, og netop sådan udvikler det sig. 

Universets utalte solsystemer er med andre ord 
sprængstykker fra den store skabelses-eksplosion, 
der fandt sted for i det mindste ti tusinde millio¬ 
ner år siden, og derfor ændrer universet sig stadig. 
En skønne dag vil eksplosionsstedet være et tomrum 
og „sprængstykkerne** så langt borte fra hinanden, 
at univeret reelt er ophørt at eksistere. 

Radiokikkerten opdagede 1936 ukendte stjerner. 

Denne uortodokse teori — som altså ifølge de 
engelske videnskabsmænd ikke blot er en teori, da 
den kan bevises — vil utvivlsomt starte en liden* 
skabelig diskussion, astronomer og andre videnskabs-* 
mænd imellem. Den strider i hvert fald mod den 
gængse, engelske opfattelse af universet som ufor¬ 
gængeligt, og det er næsten uundgåeligt, at Martin 
Ryle en dag også vil blive spurgt: Jamen, hvad så 
med de andre kloder. Kan der tænkes at være liv 
andre steder end på Jorden? 

Martin Ryle vil så formentlig svare ved at for¬ 
tælle om sine „små grønne mænd“. 

Den 42-årige engelske astronom er nemlig ikke i 
tvivl om, at andre kloder end Jorden er beboet, og 


det er hans medarbejder heller ikke. En del af de¬ 
res forskningsarbejde fra Mullard Observatoriet er 
netop gået ud på at få radiokontakt med andre 
kloders beboere, og måske kontakten allerede har 
været der. 

Til deres rådighed har de blandt andet haft en 
kæmperadiokikkert, der er otte gange så kraftig 
som den meget berømte på Jodrell Bank og tyve 
gange så kraftig som den store amerikanske på 
Green Bank. Det var med denne kæmpekikkert, den 
første Sputnik første gang blev registreret, og med 
den samme kikkert blev der i 1954 opdaget 1936 
hidtil ukendte stjerner. 

Mange signaler, men uden system. 

Kikkerten ser intet, til gengæld er den ved hjælp 
af radiobølger i stand til at bestemme stjerner, der 
ligger langt uden for den stærkeste, astronomiske 
kikkerts synsfelt. Den er altså mere et kæmpeøre end 
et kæmpeøje, og gennem den har staben på Mul¬ 
lard allerede i flere år modtaget signaler fra rum¬ 
met — måske signaler, afsendt af beboere på andre 
kloder. 

Ingen véd det med sikkerhed endnu. De signaler, 
der kommer fra rummet er kaotiske, men radiokik¬ 
kerterne er i gang nat og dag, og alle signaler re¬ 
gistreres automatisk på sindrige måleinstrumenter. 
Hvem véd, om det ikke en dag lykkes en eller an¬ 
den at finde systemet i dem? 

— Et sådant budskab fra rummet, siger Martin 
Ryle, vil være det mest dramatiske, det mest op¬ 
hidsende, der nogen sinde er sket på Jorden. 

Men han antyder, at der formentlig ikke vil kom¬ 
me nogen regulær samtale ud af det, for måske vil 
der være gået for eksempel 50 år fra det øjeblik, 
signalerne blev afsendt, til de blev modtaget, og 
lige så længe ville det vare for svaret at nå den 
modsatte vej. 

— Det får, føjer Martin Ryle til, os jordmenne- 
nesker til at føle os ydmyge. 

Trods mange modsigelser udelukker Ryle ikke 
muligheden for, at der findes andre beboede kloder, 
for i mælkevejen må der være tusinder af dem, som 
har samme vilkår som Jorden. Hvordan disse be¬ 
boere ser ud, er en anden sag. Ingen kan vide det. 
så Martin Ryle og hans stab taler altid spøgefuldt 
om deres „små grønne mænd“. 

Nobelpristageren Hermann J. Muller fra USA er 

på samme linie som Ryle, men anser det desuden for 
sandsynligt, at de „små grønne mænd“ både har ben 
og tænder, men at de ikke derfor behøver at ligne 
jordboerne. Det kan også tænkes, at de i deres ud¬ 
vikling er 1000 eller måske endda 1.000.000 år 
forud for os. Livet her på Jorden begyndte for om¬ 
kring 3 000 000 år siden, men mennesket dukkede 
først op for 1.000.000 år siden. 

Eksisterer disse „små grønne mænd“, må de og¬ 
så være klar over, at andre kloder end deres egen 
kan være beboet, og de vil — lige som os — natur¬ 
ligvis forsøge at komme i kontakt med os. 

Men hvordan? Og hvordan bliver vi klar over, at 
signalerne er meddelelser fra rummet? Man må 
tænke sig, at „de grønne** vil anvende signaler, der 
klart skiller sig ud fra det almindelige kaos af rum¬ 
signaler i radiokikkerterne. Måske vil de bruge et 
system af korte og lange signaler, altså noget i ret¬ 
ning af morse, eller de sender måske en serie tal, 
det vil sige korte toner i for eksempel følgende 
grupper: 

1 — 3 — 5 — 7 — 5 — 3 — 2 — 1 . 

Foreløbig har man nu ikke modtaget signaler med 
system i, men radiosignalerne aflyttes dag og nat, 
år efter år, og hver måned sendes resultaterne i en 
elektronhjerne, der foretager 2 50.000 beregninger,- 
som videnskabsmændene så prøver på at få mening 
i. 

Én ting står allerede helt klart: Skal man i for¬ 
bindelse med mulige beboere af andre kloder, må 
det ske gennem radiosignaler. Selv en veludviklet 
raket- og rumskibsteknik vil næppe kunne åbne mu¬ 
ligheder for personlig kontakt, for ifølge Martin 
Ryle har radiokikkerterne jo netop afsløret, at klo¬ 
derne — sprængstykkerne fra den store ureksplo¬ 
sion — fjerner sig fra hinanden med en hastighed, 
som den menneskelige hjerne har svært ved at fatte. 

-★- 


Ja, hvad skal man tro 

Journalist Holger Christensen i Jyllands¬ 
posten søndag den 12. februar. 

Det er med dyb ængstelse, man for fremtiden 
stikker det morgentrætte ansigt ud af vinduet. Det 


vil ikke som hidtil ske for at orientere sig om vej¬ 
ret og måske dagens påklædning, eller for at se, om 
det regner tilstrækkeligt til, at man kan spare nogle 
minutter i badeværelset. Næh, man vil for fremtiden 
se efter, om Jorden står under os endnu, eller om 
det, som vi står på, skulle være Solen. 

Det viser sig nemlig, at den evige jord slet ikke 
er så evig endda. Britiske videnskabsmænd siger 
tværtimod uden omsvøb, at vort univers forandrer 
sig og har en begrænset levetid. Jeg har forgæves 
undersøgt, om de har sagt „en højst begrænset leve- 
tid“. Det er jo det med oversættelser, at man ved 
aldrig, og det kunne da godt have nogen interesse. 
Jeg har det nemlig sådan, at jeg betaler bager og 
mælkemand hver uge, men de har sådan set ikke 
noget imod at lade mig få månedsregning, og hvis 
de to herrer ikke har læst aviserne — ja, der var 
da altid en chance. 

Men måske er det ikke på det plan, at man skal 
til at kalkulere om. Måske kan det endnu lade sig 
gøre at få en livsforsikring, hvis man kan påvise, 
at man har mistet tænder, nogle flere hovedhår samt 
har forandret livmål. Det er nok slet ikke de mate¬ 
rielle ting, vi skal ængstes for. Varsomheden må 
indfinde sig, når vi vover os ud i forsikringer som 
„jeg vil elske dig for altid“ eller underskriver breve 
med „din evigt taknemlige**. Det kan man jo ikke 
stå ved, og vi forudser kommende besværligheder 
for især de unge. Forestil Dem unge Petersen i maj 
på havebænken forsøge at overtale frøken Andersen 
til et eller andet, og hun da spørger: Vil du elske 
mig evigt? Hvis han siger ja, lover han mere, end 
han kan holde, da evigheden åbenbart ikke eksiste¬ 
rer. På den anden side vil det sikkert virke direkte 
nedslående på fortroligheden, om han starter: Ja, 
ser De, frøken Andersen, i vinter har to britiske 
videnskabsmænd gennem forskellige forsøg og be¬ 
regninger ført bevis for, at universet ikke kan bestå 
evigt. Som følge deraf kan jeg heller ikke osv., osv. 

Så går frøken Andersen. Alle frøkener Andersen 
vil opfatte denne sjældne ærlighed hos et ungt men¬ 
neske som et forsøg på at krybe uden om det egent¬ 
lige. 

Til evig tid. 

Jensen, 

★ 

UFO -observationer 

over Skandinavien 

I tiden 13. januar 1961 til 14. februar 1961 er 
der til SUFOI indløbet ialt 25 rapporter, der for¬ 
deler sig som følger: 

1 fra før 1959, 3 fra 1959, 7 fra 1960 og 14 fra 
1961. 

Til SUFOI er der så i alt indkommet 1303 rap¬ 
porter, der fordeler sig således: 


Fra før 1. januar 1959 . 318 rapporter 

Fra 1959 . 778 rapporter 

Fra 1960 . 193 rapporter 

Fra 1961 . 14 rapporter 

Ialt . 1303 rapporter 


Det til tider ganske udmærkede observationsvejr 
vi har haft i tidsrummet 15. januar til 14. februar 
har haft til følge, at der er blevet set en hel del. 
Der er nogle interessante rapporter imellem, hvor 
folk har set objekter ganske tydeligt. Hvis man skal 
fæstne sig ved nogle detaljer ved rapporterne, må 


* Norge § Sverige 



det være det usædvanligt store antal meldinger om 
„neon-rør“. De ses eller forholdsvis sjældent, og vi 
har aldrig på en måned modtaget så mange rappor¬ 
ter om dem, som denne gang. 

Lad os begynde ved „neon-rørene“ først. Den 
første melding stammer fra den 1. november 1960 
fra nærheden af Kolding. Hr. N. P. L. Jensen ser 
da kl. 18,25 og et halvt minut frem, to rørformede 
objekter komme fra VSV og gå mod NØ. Objek¬ 
terne, der lå vandret, blev beskrevet som lignende 
„en to-etagers bus med oplyste vinduer**. Vejret på 
observationsdagen var klart og tørt. Objekterne, der 
var 5 cm i udstrakt arm, var klartlysende og sås 
med ret skarpe omrids. 

Den 29- november 1960 ser en husmoder fra 
Ringsted mellem kl. 15,30 og 16 00 2 aflange rør¬ 
formede objekter på den vestlige himmel. Objekter¬ 
ne var to-krone store og lyste hvidt med skarpe om¬ 
rids. Obj. stod lodret lidt fra hinanden, dog såle¬ 
des, at det ene obj. lænede sig en smule mod det 
andet. Vejret var tørt og letskyet med klar luft. 
Solen var på observationstidspunktet bag en sky. — 
Obj. blev gradvis mindre, som om de fjernede sig 
udefter. Der var ingen lydfænomener. Det var der 
heller ikke ved nogen af de 4 andre observationer. 

Næste gang, der meldes om et sådant objekt er 
den 18. januar 1961, hvor en husmoder, fru Møller, 
på Als, nærmere betegnet Asserballeskov, gennem 
20 minutter iagttager et mælkehvidt, rørformet ob¬ 
jekt. Tidspunkt: Kl. 13,40 — 14,00. Vejret: Klart 
og tørt. Omrids: Skarpe. Obj., der var ca. 2 cm, 
stod stille, lodret, på den vestlige himmel. Efter ca. 
20 minutters forløb falder obj. til højre ned til 
vandret, hvorefter det på kort tid blev mindre og 
mindre, som om det fjernede sig baglæns. 

Den 4. rapport stammer fra Nibe, hvor en smed 
fra Tranegade den 26. januar kl. 17,45 ser et rør¬ 
formet, blåhvidt, selvlysende objekt stå stille me¬ 
get højt oppe på den nordøstlige himmel. Det så 
ud som et lysstofrør, og i det halve minut, det blev 
observeret, tændte og slukkedes det et par gange. 
Obj. var 5 cm i udstrakt arm. 

Den 5. februar kl. 22,40—22,50 ser 2 mennesker 
fra Rødvig, der ønsker anonymitet, 2 røde, aflange, 
rørformede objekter fra Hovedvej 2 ved Turebylille. 
Begge obj. lå vandret med kort indbyrdes afstand, 
det ene under det andet. Da vejret var klart og 
tørt, sås objekternes omrids skarpt og tydeligt. — 

Begge objekter befandt sig inden for een stor ly-r 
sende korona. Obeservatørerne kørte videre i deres 
bil. Ved Vallø Savværk stod obj. stadig som oven¬ 
for beskrevet, men ved ankomsten til Køge, kunne 
de kun se et lysskær på himlen. 

Vi har modtaget 3 rapporter fra frk. Inger-Lise 
Hansen fra Lolland. De er fra henholdsvis 1958, 
1959 og 1959. Den ene gang drejer det sig om et 
rødt obj. med en blågrøn hale efter sig. Den anden 
gang om et lille rødt obj., der blev iagttaget gen¬ 
nem to minutter. 4 vidner. Den sidste omhandler 
også et rødt obj. Det var ovalt og ca. 5 cm i ud¬ 
strakt arm. 

Der er indkommet 2 interessante rapporter fra 

Norge. Den første er fra den 30. august 1959, og 
det er en fisker ved navn Kåre Zachariassen fra 

Hønsebyvik, der er observatør. Han var på fiskeri 
og fortæller følgende: „. . . idet jeg kom ud fra 

Farhalsen fik jeg øje på dette fænomen. Objektet 
stod stille over masten, selvom båden gik for fuld 
kraft. Pludselig kom det ned foran boven på båden 
og stillede sig som et fyrtårn. Jeg slog straks bak 
for at iagttage denne tingest. Den stod lodret, bare 
en halv meter over havoverfladen*'. Dernæst for¬ 
tæller observatøren, hvorledes obj. flyver rundt om 
båden, det lægger sig både lodret og vandret, for 

tilsidst at stå stille over masten i et minut, hvoref¬ 
ter det med ubeskrivelig hastighed forsvandt lige op 
i luften. Obj. var projektilformet, ca. 15 m i læng¬ 
den og 3 m i bredden. „Der fandtes ikke propeller, 
ikke vinger. — Jeg kunne heller ikke se hver¬ 
ken vinduer eller døre. Genstanden virkede mørke¬ 
grøn for mine øjne, men riggen og masten spejlede 
sig i genstanden. Der hørtes ikke på noget tids¬ 
punkt nogen lyd, heller ikke kunne jeg spore nogen 
uro eller trykbølge i vandet, da obj. for til vejrs**. 
Observationen fandt sted kl. 17,05—17,10 i tørt og 
letskyet vejr, d. v. s., at det var lyst under obser¬ 
vationen — Gad vide om Luplau Janssen også vil 
kalde dette for „et typisk meteor**! 

Den anden rapport er fra Stavanger, hvor brand¬ 
chefen melder, at en mand, han kender, og for hvis 
sanddruhed han garanterer, har rapporteret følgende: 
„Den 13. januar 1960 så jeg kl. 20,35 et 20—25 
m stort objekt. Obj. befandt sig ikke langt væk, og 
da vejret på det tidspunkt var både tørt og klart, 
kunne jeg tydeligt og klart se objektets konturer, 
der var som vedlagte tegning. (Den viser et UFO 


meget lig Adamski-typen, altså et Venus-skib. Red.) 
Obj. kom ganske lavt, bevægede sig horisontalt i 
retning fra syd til nord. Det var selvlysende og fra 
cirkelrunde „pletter** på obj. kom et lysere grønt 
lys. Lyset var ikke konstant, men skiftede styrke og 
blinkede. Jeg troede, det drejede sig om en ny type 
fly. Det var ganske lydløst, og hastigheden var ikke 
særlig stor. Jeg mener bestemt, at jeg så mennesker 
i objektet**. Observationstid ca. 6 sekunder. 

Den 2. december 1960 ses et objekt over Ran¬ 
ders. Hr. Madsen ser kl. 18,35 fra Hadsundvej et 
lyst, gult, rundt objekt. Det var 10-øre stort og gik 
skråt nedad, hvorfor hr. Madsen først antog det for 
et stort stjerneskud. Pludselig foretager objektet et 
120 graders drej og fortsætter opad igen. Objektet, 
der lyste ret kraftigt, var lydløst. 

Vi har modtaget en rapport fra en hr. S. fra 
Bjernede Huse. Den 6. december 1960 ser han om¬ 
kring kl. 14,00 fra Nygaard et rødt objekt i kan¬ 
ten af en sky. Det lignede Månen, men da det lidt 
senere gled frem fra skyen, så hr. S, at det var et 
rødt objekt, der udsendte lys opad. Lidt senere ud¬ 
sendte obj. røg i stedet for lys — også opad. Røg¬ 
halen forblev i samme stilling, selvom obj. ganske 
langsomt fløj i sydlig retning, indtil det forsvandt 
i en sky. 

Så er der en rapport fra Gandrup, hvor frk Dag¬ 
ny Justesen den 5. januar 1961 ser et rødt objekt, 
der roligt går fra ca. 20 grader til ca. 50 grader 
over horisonten i retning mod zenith. Obj. var 
større end en sputnik og gik i modsat retning af 
det normale for en satellit. 

Der er to rapporter fra den 11. januar. 

Om aftenen kl. 2003 ser A. C. Therkildsen fra 
sin bopæl i Randers (Vorup) et obj., hvis form 
ikke kunne ses. Therkildsen fortæller: „Jeg fik øje 
på et lysende objekt, der var af udseende som en 
masse med svagt lysende vinduer i, som f. eks. et 
fly i lav højde med oplyste vinduer. Højden var 
kun omkring 200 m, og obj. var kun 500 m væk. 
Hvis det var et fly, var det i hvert fald uden de 
for fly så velkendte lys. Jeg vil mene, der var fire 
vinduer, men lyset i dem var ikke lige skarpt. Ob¬ 
servationstiden var kort, da jeg blev blændet af 
gadelygter, og fordi obj. samtidig forsvandt bag 
huse. Da der i det samme kørte et MY-lokomotiv 
forbi i nærheden, var det umuligt at høre, om obj. 
udsendte lyd. Anslået hastighed 400—500 km/t“. 

Kl. 23,45 den samme aften ser H. C. Petersen 
et selvlysende obj. nær Houborg i Midtjylland. — 
„Jeg var på vej hjem fra et foredrag i Agerbæk, 
da jeg gennem bilruden i østlig retning så et lang- 
somt-gående obj. Omridset var ganske tydeligt på 
grund af et svagt lysskær i kanten, men selve obj. 
var mørkt og sås ikke“. Retningen var nord-syd, 
observationstid nogle få sekunder, og den anslåedo 
hastighed mellem 600 og 1000 km/t. Vejret den på¬ 
gældende aften var klart og tørt. 

Randers igen: Den 12. januar kl. 06,40—06,4} 
ser hr. A. S. Jensen hele 3 objekter, det ene to-ørø 
stort, de to andre ganske små. Alle objekterne var 
runde, stærkt-lysende, glinsende og helt lydløse. — 
Der var flere vidner. 

Vi har en rapport fra Sverige, også fra den 12. 
januar. Den er fra Bromma, hvor hr. Tommy Hel¬ 
mer fra sit hjem kl. 17,45 ser et rødtlysende obj. 
gå over himlen fra S til N med en lidt uregelmæs¬ 
sig kurs. Da hr. Helmer betragtede obj. gennern 
kikkert, så han, at formen var oval. Hastigheden 
var som et jetflys, og der var ingen lydfænomener. 

Hr. Helmer har tilsendt os endnu to rapporter 
begge fra foråret 1960, hvor han den ene gang så 
et stort objekt foretage pendulbevægelser, og den 
anden gang så et rødt objekt gå over himlen med 
stor hastighed. 

Den 16. januar kl. 13,45 ser en dame fra Bjælke- 
rup (Østsjælland) et mørkegråt, ti-øre stort obj. 
stå stille på den sydvestlige himmel. Obj. var rundf 
og fra objektet strakte sig en lysere hale, der endte 
i en spids. Efter et øjebliks forløb for genstanden 
mod vest med stor hastighed og forsvandt af syne 
bag en sky. Der var ingen lyd overhovedet. (Se bl. 
a. Østsjællands Folkeblad for 18. januar). 

Den 24. januar ser L. E. Petersen kl. 00,20 fra 
sin bopæl på Kastrupvej i Kastrup et hvidgult 
„stjerneskud" komme fra SV mod SØ — ca. 10 bue¬ 
grader — men under skyerne. Der var på det tids¬ 
punkt 8/8 i ca. 1000 m. 

Endnu en interessant rapport. Den er fra Sven-* 
strup på Als, hvor en damefrisørinde den 25. jan. 
kl. 01,15—02,00 ser et UFO af Adamski-typen stå 
stille over skyerne. Under UFO’et befandt sig to 
mindre obj. Det store obj. lyste først mælkehvidt og 
skinnende. Der gik en sky for, og da det igen kom 
til syne, var det denne gang klart lysende med de 
to små objekter, der var rødgule, nedenunder. Det 


store obj. var på størrelse med fuldmånen. Alt i alt 
sås obj. ca. 8 gange i løbet af de tre kvarter ob¬ 
servationen varede. Ingen lydfænomener. 3 vidner. 

Gerda Rørbæk Nielsen ser den 26. januar kl. 
1020 fra sin bopæl i Fruens Bøge 2 genstande på 
den skyfrie himmel. Den ene var rund og tilsyne¬ 
ladende sort, den anden aflang og sølvskinnende. 
Den runde var forrest. Hastigheden var som et 
ruteflys. Efter 15 sekunders forløb forsvandt begge 
objekter pludseligt. 

Der er en anden rapport fra Nibe. Det er hr. K. 
R. Nielsen, der den 26. januar kl. 19,35 ser et rundt 
hvidgult objekt gå lodret ned mod jorden, næsten 
fra zenith. Under nedturen slingrede obj. fra side 
til side, og under denne slingren udspyede obj. 
ildkugler. Efter ca. 15 sekunders forløb slukkedes 
obj. 

Den 24. januar kl. 01,20 ser et ægtepar ved navn 
Thomsen fra landevejen mellem Hanbjerg og Struer 
et rødtlysende, halvmåneformet obj. Obj. var to¬ 
krone stort, lyste stærkt og forsvandt mod vest. Ob¬ 
servationstid ca. 10 minutter. Der var ingen lyd. 

Der er til SUFOI indløbet en enkelt detektor¬ 
varsling. Den 20. januar ringede detektoren hos 
L. E. Petersen på Kastrupvej i Kastrup. Kl. var ca. 
2310, vejret var klart, men der var ingen observa¬ 
tion. 

E. Jensen. 


Husk at underrette SUFOI, 
når De ser et UFO 


En detektorvarsling kan være 
en hilsen fra rummet , gør Dem 
altid den ulejlighed at se efter , 
om der er »noget på himlen «. 

Dette objekt blev observeret fra krydset Valby Langgade — Søndre Fasanvej i København af hr. 
A. Will, den 2. oktober 1951 kl. 18,10. 

Som det fremgår af skitsen kom objektet langt ned, inden det rettede op. Efter opretningen fløj det 
lige et stykke — derefter drejede det af til venstre for atter umiddelbart efter at vende tilbage til 
kursen, som snart bragte det bort — op — ud af syne. 


Bibliotekerne 

Fra 1. april vil SUFOI have to UFO-biblioteker, 
ct i Randers og et i København. 

Vi opfordrer alle, som kan undvære UFO-bøger, 
tidsskrifter eller andre UFO-materialer, til at for¬ 
ære det til bibliotekerne. 

Eventuelle gaver kan sendes til: 

SUFOI s Sekretariat, 

L. E. Pedersen, Kastrupvej 260, 
København, Kastrup. 


Oplysninger vedrørende vore planeter. 

Lidt om Mars. 

Den sovjetrussiske radioastronom professor Ano- 
til fra Irkutsk sagde til den videnskabelige presse i 
Moskva, at Mars systematisk sendte signaler. Han 
var overbevist om, at det ikke herved drejede sig om 
„en eller anden naturforekomst^, men om impulser 
fra intelligente væsener, der søger at komme i for¬ 
bindelse med andre planeter. 

UNR - Siej. 

Vi er ikke alene 

Af: George Adamski, Brisley le Poer Trench, 
J. S. Yajnik, S. K. Mai fra, S. S. Banerjee og 
]. Es c obar Paria. 

Sammenfattet og sendt SUFOI af S. K. Mai- 
tra, Banaras Hindu Universitet, Indien. 
FORORD. 

De seks Essays, denne brochure indeholder, blev 
i serieform bragt i „Sunday Standard**, søndagsud¬ 
gaven af „Indian Express**. De behandler det, som 
uomtvisteligt er vort århundredes største begivenhed, 
nemlig tilsynekomsten af rumfartøjer fra andre ver¬ 
dener. 

Uheldigvis har denne store begivenhed, som en af 
forfatterne til disse Essays har kaldt „gryet af en 
ny tidsalder**, vakt meget ringe opmærksomhed, ikke 
alene her i landet, men praktisk talt over hele klo¬ 
den. Hvis denne brochure kunne have held til at 
skabe interesse blandt offentligheden for denne for 
vor tidsalder meget betydningsfulde begivenhed, ja 
måske den mest betydningsfulde begivenhed i men¬ 
neskehedens historie, da har udgivelsen af den vir¬ 
kelig været berettiget. 

Jeg kan ikke slutte uden at udtrykke min dybeste 
taknemlighed overfor formanden for Express News- 
papers (Privat) Ltd. og redaktøren for „Indian 
Express**, fordi de har været så venlige at udgive 
disse Essays i „Sunday Standard**, søndagsudgaven 
af „Indian Express**. 

Artikel nr. 3. 

af J. S. Yajnik, Banaras Hindu Universitet. 

De store fremskridt, videnskaben har gjort i de 
sidste tider, har kulmineret i frigørelsen af atom¬ 
energi og opsendelsen af kunstige måner til at 
kredse omkring Jorden. Disse præstationer indgiver 
håb om, at der indenfor en overskuelig tid vil blive 
etableret rumstationer, og interplanetarisk forbin¬ 
delse må blive muliggjort. Drømmen om at ud¬ 
forske verdensrummet må tilsidst blive virkeliggjort. 

Æren for disse præstationer skyldes et stort an¬ 
tal videnskabsmænds forenede anstrengelser og tek¬ 
niske dygtighed. Hjulpet og tilskyndet af deres re¬ 
geringer har hver enkelt ydet sin tribut på sit spe¬ 
cielle felt, og således indvarslet atomtidsalderen. 


Men dette er kun forspillet til den endnu mere 
storslåede rumrejse-tidsalder. 

Verdens skæbne og menneskehedens fremtid af¬ 
hænger af to altopslugende problemer. — Hvor op¬ 
muntrende denne fremgang på det videnskabelige 
område end er, har den dog nu bragt verden til 
randen af en afgrund, hvor eet forkert trin kan be¬ 
tyde undergang. Den stigende spænding mellem de 
atombevæbnede stormagter kan når som helst re¬ 
sultere i en verdenskrig, hvis konsekvens vil være 
for frygtelig blot at forestille sig. Jordens overflade 
ville blive forvandlet, og den menneskelige race 
fejet bort. De overlevende, hvis der blev nogen, 
ville blive sat tilbage til livets mest primitive stade; 
— civilisation og videnskab ville høre fortiden til. 

At afværge en så sørgelig kalamitet og kolossal 
ødelæggelse er De Forenede Nationers vigtigste op¬ 
gave. Den må have held med sin stræben efter at 
få „Een Verden** ideen almindeligt accepteret, el¬ 
lers kan en eneste gnist føre menneskene ud i en 
uundgåelig ulykke. 

Det andet problem, der er lige så opfyldt af al¬ 
vorlige konsekvenser, er problemet om interplane¬ 
tarisk forbindelse, om rumskibe og flyvende taller¬ 
kener, og menneskenes drøm om erobring af rum¬ 
met. 

FN må også give sig i lag med dette problem på 
verdensomspændende basis, således at et lands ero¬ 
bring af rummet ikke betyder en trussel eller en 
kilde til terror for andre lande. Og derfor vil det 
være nødvendigt at FN øver kontrol med udvik¬ 
lingen af den elementære atom-energi og dens an¬ 
vendelse for menneskeheden. Dette vil ikke alene 
sikre atomkraftens anvendelse til gavnlige formål, 
men hjælpe med til den hurtige udvikling ved ver¬ 
dens videnskabsmænds fælles anstrengelse og sam¬ 
arbejde under FNs auspicium. 

Det er for sent nu at benægte eksistensen af de 
flyvende tallerkener. Forsøgene på at bortforklare 
dem har mildest talt været barnagtige. 

Utallige observationer af hundreder af observa¬ 
tører verden over og deres autentiske vidnesbyrd, er 
så overvældende, at selv den mægtigste regering 
ikke kan vildlede folket eller skjule de tydelige 
kendsgerninger. De politiske grunde til at ville 
undgå panik blandt folk kan godt have nogen beret¬ 
tigelse, men den hyppighed, med hvilken de uiden¬ 
tificerede flyvende objekter viser sig, kan ikke, i 

fornuftige menneskers tanker, efterlade nogen tvivl 
om, at disse fremmede fra andre planeter allerede 
har opnået det, vore videnskabsmænd stræber hen 
imod og i hvilken de i deres stræben endnu kun 
befinder sig på det allerførste stade. 

Der findes intet middel mod den kyniske skep¬ 
sis. De, der er fast besluttet på at lukke øjnene for 
det umiskendelige, kan aldrig overbevises. På høje¬ 
ste sted er realiteten af disse objekter og deres 
rumlige oprindelse indrømmet. Der findes nu over¬ 
flod af litteratur om emnet, presserapporter og fort¬ 
løbende tidsskrifter, hvis indhold vil overbevise en¬ 
hver spørger, der bryder sig om at kende sandhe¬ 
den. Ophobningen af vidnesbyrd om flyvende tal¬ 
lerkener og rumskibe er blevet støttet af fotografier 
og vidnesbyrd fra observatører, hvis vederhæftighed 
ikke kan drages i tvivl. 

Nutidsmennesket troede, at Jorden var centrum i 
universet, og at han selv var den højeste af alle 

skabninger. Med sådanne tanker om sin egen over¬ 
legenhed og herredømme vil det naturligvis være 
svært at indrømme, at hans egen position er bety¬ 
delig lavere, såvel som Jordens position i vort sol¬ 
system er det. Nu må han se i øjnene, at han ikke 

er konge i universet. Han troede ikke, at planeter 

og stjerne var beboet af nogen levende væsener. — 
Lige til fornylig har videnskaben også hævdet, at 
Månen og Mars ikke gav muligheder for liv, som vi 
kender det her på Jorden. Det er ikke nogen let sag 
at fordrive en sådan tro, som har holdt sig lige 

siden civilisationens begyndelse. Og referencer i old¬ 
tidskundskaben til rumflyvning og forbindelse med 
andre planeter har altid været betragtet som opdig¬ 
tede fantasier. Menneskene må opgive deres uviden¬ 
skabelige begreber og ofre sit eget jeg for at accep¬ 
tere videnskabens og astronomernes sidste opdagel¬ 
ser. I middelalderen betød det tortur og død at 
trodse den herskende tro og opmuntre til overtro. I 
vor videnskabelige tidsalder kan man ustraffet kvæle 
sandheden og nægte at anerkende en fastslået kends¬ 
gerning. I det mindste har dette været tilfældet 
med de flyvende tallerkener, om hvilke sandheden 
forsætligt er blevet undertrykt af regeringer og de 
højere instanser. Der er rigelig bevis for, at der er 
en sammensværgelse af fortielse i De Forenede Sta¬ 
ters regering, og der gøres naive anstrengelser for 
at hemmeligholde de sande kendsgerninger for of¬ 
fentligheden. 


Ud fra de utallige observationer, der er gjort af 
lægmænd, videnskabsmænd og astronomer, er visse 
vigtige træk om rumskibene endeligt fastslået,. I 
konstruktion og form er de væsentligt forskellige 
fra alle menneskeskabte flyvemaskiner. Moderskibene 
er af meget stor størrelse og indeholder de mindre 
flyvende tallerkener, omkring et halvt dusin. Mo¬ 
derskibene kan holde sig ubevægeligt i luften, me¬ 
dens tallerkenerne foretager ture nær til Jorden, og 
så igen stiger op og bliver taget ombord i moder¬ 
skibet. De er næsten altid lydløse, skønt de til tider 
opnår en fart af 25 000 miles i timen i vor atmos¬ 
fære, uden dog at brænde op ved gnidningsmod¬ 
standen. I det ydre rum, over atmosfæren, kan de 
muligvis opnå en hastighed lige så stor som lysets — 
300 000 km pr. sekund. De er uden tvivl kontrol-* 
leret af intelligensvæsener, som har opnået en me¬ 
kanisk fuldkommenhed, som er mennesker ukendt. 
Ikke alene er ophævelsen af lydvibrationer mulig¬ 
gjort, men de kan også omdanne lysvibrationer til 
forskellige farver. Der siges, at den tibetanske yoga 
kender hemmeligheden, om hvordan man forvand¬ 
ler lyd til lys, et kendskab de benytter sig af i de¬ 
res mørke huler. Drivkraften, der anvendes i rum¬ 
skibene, er ikke den samme, som den vi anvender i 
vore flyvemaskiner. Det er sandsynligt, at de an¬ 
vender elektromagnetisme eller de uudtømmelige 
kosmiske stråler. Intet menneske skulle kunne over¬ 
leve den enorme fart disse sælsomme maskiner fly¬ 
ver med, især når de foretager pludselige og skarpe 
drej, mens de vedligeholder samme fart. Det ser ud, 
som om rumskibenes intelligente operatører råder 
over ubegrænset kraft og viden om, hvordan man 
omdanner atomenergi direkte til elektricitet, og at 
dc har opdaget hemmeligheden om, hvordan man 
ophæver tyngdekraften. 

Alle disse træk beviser afgørende, at disse lysende 
flyvende tallerkener, som flyver med fantastisk fart, 
kommer fra det ydre rum og styres af væsener med 
en højere intelligens, som har opnået herredømme 
over naturkræfter, der endnu er ukendt for menne¬ 
skene. Deraf følger naturligvis, at nogle af plane¬ 
terne må være beboet af tænkende, intelligente væ¬ 
sener, som er længere fremme end menneskene. — 
Der er overvældende sandsynlighed for, at der fin¬ 
des fjerne verdener, der er beboet af væsener, hvis 
kundskaber og præstationer overgår vore vildeste 
drømme. 

Ikke alene beviser de flyvende tallerkener, a3 
nogle af planeterne er beboet, men denne kendsger¬ 
ning støttes også af selvstændige vidnesbyrd fra 
nogle astronomer. Efter at have foretaget tusinder 
af observationer, og efter at have kortlagt ca. 700 
kanaler bekendtgjorde en anerkendt astronom: — 
„Mars er beboet. Vi har det absolutte bevis“. Der 
er iagttaget forandringer på dens overflade, som ty¬ 
der på, at kanalerne er kunstigt fr?mbragt og skabt 
af intelligente væsener. Ligesom Jorden kan andre 
planeter udvikle liv, hvis de re'te betingelser er 
tilstede. Og er liv ført opstået, vil der også opstå 
ånd. Forskellig atmosfære og andre varierende fak¬ 
torer kan muligvis udvikle væsener hvis skikkelse 
og karaktertræk er forskellig fra menneskenes. 

Astronomer har nøje iagttaget en mystisk aktivi¬ 
tet på månens overflade. Vidmskaben fortæller os, 
at der ikke findes nogen atmosfære der, og som 
følge deraf kan intet liv eksistere. De store tempe¬ 
ratursvingninger skulle gøre det umuligt for noget 
levende væsen at overleve. Men disse formodninger 
er udelukkende baseret på de betingelser, der kræ¬ 
ves, for at mennesker kan eksistere. Der kan findes 
liv der, af en eller anden slags, for hvilken de fy¬ 
siske betingelser er tilstede. I den senere tid har der 
vist sig kuppelformede konstruktioner og store broer 
på Månens overflade. Så der må være en måne¬ 
race, eller der er dannet en base der af beboerne 
fra Mars eller andre planeter. Hvis russerne, som 
de hævder, vil nå til Månen inden tyve år, vil de 
måske finde, at disse mere fremskredne fremmede 
fra andre planeter med højere videnskabelig udvik¬ 
ling allerede er der. 

Flyvende tallerkener har ikke alene vist sig på 
himlen, de har også landet. George Adamski har 
haft det enestående held, ikke alene at fotografere 
en flyvende tallerken, men også at møde en af be¬ 
sætningen fra en, der kom fra Venus, og at se et 
rumskib indvendigt. I forbindelse med sin ekstra¬ 
ordinære oplevelse afgav han og de mennesker, han 
var sammen med, en beediget skriftlig erklæring 
overfor Notarius Publicus. Hans bøger „Flyvende 
tallerkener er landet“ og „Ombord i rumskibe” er 
overbevisende og af altopslugende interesse. Bebo¬ 
ere fra Saturn, Venus og Mars rapporteres at være 
landet og er vendt tilbage til deres respektive pla¬ 
neter i god behold. 

Spørgsmålet er: Hvorfor kommer de? Vi ved det 


ikke, vi tænker os, at de måske kommer på for¬ 
lystelsestur med en følelse af triumf over deres 
præstationer. De er venlige og ønsker kontakt med 
os. De advarer os om, at atomeksplosionerne her er 
fyldt med tragiske muligheder ikke blot for vor 
jord, men også for det nære solsystem. Hvis vor 
jord bliver ødelagt, vil solsystemets rytmiske be¬ 
vægelse blive berørt af det. De ønsker at hjælpe os 
i vore bestræbelser for at erobre rummet og lade os 
drage fordel af deres større visdom og drage os 
nærmere til dem. For tiden går trafikken kun den 
ene vej, — ved deres hjælp kan den komme til at 
gå begge veje. De besøgende fra rummet er ikke 
fjendtlige, det er bevist ved, at de ikke har gjort 
nog n noget ondt. To tragiske ulykkestilfælde siges 
at være hændt. I det ene tilfælde forfulgte en flyve¬ 
maskine en flyvende tallerken og kom farligt nær 
til den og blev ødelagt, fordi den kom i for nær 
forbindelse med nogle stråler eller udstrømninger, 
der udgik fra den. Men dette var ikke en forsætlig 
fjendtlig handling. I det andet tilfælde blev forføl¬ 
geren muligvis kidnappet af den flyvende tallerkens 
besætning og bragt i god behold til en anden planet. 
Der var absolut hverken spor eller rester af den for¬ 
følgende flyvemaskine. 

Man må sørge for, at der ikke bliver skudt på de 
flyvende tallerkener, for at dette ikke skulle provo¬ 
kere dem til gengæld. De besøgende synes at være 
bange for, at menneskene på den måde skal beska¬ 
dige deres maskine, og gøre deres tilbageflyvning 
umulig, eller tilfangetage besætningen og handle 
ilde med dem. 

Det er tænkeligt at masselandinger vil finde sted, 
når der hersker fred på Jorden, og der ingen fare er 
for en verdenskrig. 

Således kommer FN til at spille en dobbelt rolle, 
ved først at etablere fred her og eliminere krigs¬ 
frygten, og for det andet, at skabe en venlig offent¬ 
lig mening over hele verden mod disse besøgende 
fra det ydre rum og garantere deres sikkerhed. 

Man kan trygt erklære, at de besøgende, hvis de 
bliver vel modtaget og behandlet med den rette hen¬ 
synsfuldhed, vil vise os vejen til en fred og frem¬ 
gang, vi aldrig før har kendt og indføre os i en 
guldalder, i hvilken erobringen af rummet bliver en 
realitet. 

fortsættes. 

Oversætter Lilly Christensen 

Billedbånd 

De billedbånd, SUFOI har ladet fremstille, har 
bud til alle. Ved hjælp af det medfølgende tekst¬ 
hæfte kan man holde længere orienteringer for større 
eller mindre forsamlinger af offentlige eller private 
tilhørere. 

Der er to serier. — Foredragsserien er bygget 
over varierende former af UFO’er, således at man 
føres fra de første spæde lysfænomener frem til de 
berømte nærfotografier. 

Adamski-serien er mere beregnet på liebhavere og 
indeholder offentliggjorte Adamski-fotografier. 

Afgiv venligst Deres bestilling snarest til Vojens. 
Når første oplag er solgt, må vi beregne os ca. 20 
dages leveringstid. 

Foredragsserien: 47 billeder og teksthæfte 50 kr. 

Adamski-serien: 11 billeder og teksthæfte 5 kr. 

Sendes pr. efterkrav overalt i Danmark, Grøn¬ 
land, Island og Færøerne. 

Interesserede i Norge, Sverige og Finland bedes 
betale forud pr. postanvisning eller anbefalet brev. 

ADAMSKI 

Fra Approach: 

Edgar Sievers (forfatter til bogen: „Flying Sau¬ 
cer over Southafrica") har brevvekslet med mr. Oc- 
kert van Rooyen, Vanderbylpark, om UFO’s. Fra 
van Rooyen’s brev gengives følgende: 

„Jeg er tekniker og vant til hårde kendsgernin¬ 
ger og praktisk forskning med håndgribelige resul¬ 
tater. Jeg har alle de beviser, som jeg behøver, for 
at vide, at George Adamski på enhver måde er op¬ 
rigtig. Jeg beundrer G. A. for hans forsøg på at 
gennemføre en svær opgave i en verden af kynisme, 
spaltninger, krigsophidsere og videnskabsmænd, 
som ikke tror, hvad de ikke forstår . . 

Oversætter E: Si ej. 


Er månen en død planet? 

Kan det tænkes, at kosmiske væsner bruger Månen 
som base? Ikke før der kommer rumstationer om¬ 
kring Månen, eller raketter virkelig lander deroppe, 
kan det spørgsmål besvares. På grund af vand- og 
luftmangel, kan plante og dyreliv ikke eksistere. 
Derimod er der en mulighed for, at bakterier kan 
trives der. Det er tænkeligt, at en højere udviklet 
menneskehed har løst problemet. Hvis det er tilfæl¬ 
det, er det mulig, at de benytter Månen som base. 

Professor Walter Riedel, før i tiden direktør for 
V 2 basen i Penemunde siger: „Det er muligt at 
disse maskiner kommer fra Mars, og bruger den 
usynlige del af Månen som base“. Dr. John Russell 
fra California Universitet, støtter professor Riedel. 
Han siger: „Hvis der er flyvende tallerkener, som 
overvåger Jorden, vil den anden side af Månen være 
ideel base for dem“. Martianske maskiner kunne ved 
nymåne flyve rundt om månen flere gange uden at 
kunne ses fra Jorden. Når de så var landet på Må¬ 
nens anden side, vil de være i fuldstændig sikkerhed 
for observation. 

Major Donald Keyhoe siger: De første besøgende 
på Månen vil blive meget overrasket over at finde 
mennesker, fordi Månen allerede tjener som støtte¬ 
punkt for mennesker fra en anden verden. 

Ville lunare undersøgelser bekræfte dette? 

★ ★ 

Dr. Clyde Tombough , kendt astronom, Plutos op¬ 
dager, tidl. chef for den amerikanske hærkommis¬ 
sions afdeling for undersøgelser af ukendte, natur¬ 
lige jordsatellitter, selv øjenvidne til UFO-fremto- 
ninger, siger: „Disse genstande er efter al sandsyn¬ 
lighed styrede og, efter alt hvad jeg hidtil har ob¬ 
serveret, forskellige. Ingen har dog indtil i dag et 
uangribeligt, absolut bevis. Hundred tusindevis af 
andre stjerner i vort mælkevejssystem kan huse be¬ 
boede væsener. Det er muligt, at menneskene på hine 
verdener har lært at beherske de kæmpemæssige 
kræfter, som er nødvendige for at bygge bro over 
rummet mellem stjernerne". 


NICAP ■ Slei. 

Fakta frem for fantasi 

Det ser endelig ud til, at en gruppe af UFO-for- 
skere i udlandet er i færd med at rense ud blandt 
de forhindrende elementer, nemlig nogle af „Trold¬ 
mandens lærlinge*', hvis navne er blevet kendt i den 
senere tid på grund af den overflod af litteratur, de 
kaster på markedet. 

Vi har spekuleret over, hvor længe det ville vare, 
inden nogle af vore forskere protesterede mod den 
profanation, under navn af UFO-studier, som alt for 
længe har fundet sted. 

Men det er desværre således, at i deres entusiasme 
for at rydde op i ukrudtet, er mange af UFO-for- 
skerne fuldstændig gået over gevind i deres bestræ¬ 
belser på at bringe George Adamski i miskredit ved 
at inkludere ham i de før omtalte „lærlinge**. 

Dersom disse mænd har været med i undersøgel¬ 
serne så længe, som de påstår, er der ingen und¬ 
skyldning for deres mangel på sund fornuft. De må 
da vide — lige så vel som vi andre — at i alle de 
tolv år, siden vi begyndte på vore undersøgelser, er 
der een mand, som altid stod alene og holdt sig 
borte fra disse individers aktivitet. Adamski har jo 
gang på gang fortalt sandheden om disse til de, der 
vil høre. Hvem som helst, der forsøger at sætte G.A. 
i bur med disse folk, gør sig selv til nar, for at sige 
det smukt. 

Rapporterne fra USA i den senere tid er overvæl¬ 
dende. Disse „tallerken-kongresser** holdes ikke mere 
som før ude i ørkenen. Det sidste møde fandt sted 
i et luksushotel i Los Angeles for en pris af 5 dol¬ 
lars pr. næse. 

Gabriel Green, som organiserer disse møder, sy¬ 
nes at have ubegrænset financiel støtte bag sig. Når 
man læser om disse kongresser og om medlemmernes 
meriter, må man undre sig over, hvor meget det 
amerikanske folk vil tage af den slags, førend det 
protesterer. Det er altid de samme mennesker, som 
møder til disse forsamlinger, — næsten allesam¬ 
men forfattere til kontakt-historier, hvis navne er 
kendt overalt af UFO-forskere. Kun to navne savnes 
— nu som før: George Adamski og den nu „af- 
døde“ Cedric Allingham. Grunden til dette er kendt 
af mange, men der er måske nogle, som ikke har 
tænkt over det. Prøv at fundere lidt over det fak¬ 
tum, at ud af et utal af bøger, skrevet over kontak¬ 
ter med rummennesker, er der kun tre , der virkelig 


indeholder sandheden. Vi ved, at der er mange, der 
har haft — og endnu har — kontakt med rumski¬ 
bene og deres besætninger, men det er netop disse, 
som offentligheden ikke hører noget om, undtagen 
når pressen har trykt deres beretninger, som det var 
tilfældet med den mexikanske ranch-ejer. Kun to 
mænd har været modige nok til at tage den svære 
opgave på sig at oplyse en skeptisk verden ved at 
udgive deres rapport om, hvad der skete mellem dem 
og rumfolkene — og den ene er desværre ikke hos 
os mere. — Der er også en anden ting, der må tages 
i betragtning. Den angår folk, som virkelig har haft 
kontakt med fartøjerne og deres besætning, men som 
bagefter har pyntet så meget på deres oplevelser med 
utallige fantasier og uvirkeligheder, at det nu er 
praktisk talt umuligt at finde frem til den sandhed, 
der ligger til grund for deres eventyrlige historier. 
I deres bestræbelser for at blive berømte kan de 
ikke mere huske, hvor sandheden holder op og løg¬ 
nen begynder. 

De anstrengelser, Mr. Gabriel Green gør sig for 
tiden, går ud på at samle alle disse grupper og in¬ 
divider i et hele, for derved at styrke og konsolidere 
deres magt til at vildlede og forvirre det alminde¬ 
lige menneske. Han synes at få en meget stærk fi¬ 
nanciel støtte et eller andet sted fra. 

Det siges, at disse mennesker har planer om at 
lave en film med deres kontakt-historier som basis. 
Dette kan godt have en forbindelse med den affære 
for nogen tid siden, da George Adamski blev nødt til 
at anlægge sag mod de mennesker, der benyttede 
hans navn i dette foretagende. 

Vi har også fået brev fra nogle af vore kolleger i 
Europa med meddelelse om, at et filmselskab i Ita¬ 
lien var begyndt på noget lignende. De benytter for¬ 
falskede billeder, som giver sig ud for at være UFO- 
er, som påståes at være drevet af rummenneskene 
selv. — Lignende ting sker der over hele verden. 
— Man kan godt forstå, at folk føler sig noget des¬ 
orienterede. Dette gælder også nogle UFO-forskere, 
som burde vide bedre end som så. 

Det er klart, at „en eller anden** har sat sig for 
at mistænkeliggøre Adamski, ligegyldig hvilke mid¬ 
ler der skal benyttes. 

Det er et forfærdeligt roderi, vi har lavet på vor 
lille planet, og man spørger sig selv: „Hvad vil 
fremtiden bringe?** 

Nu har det første projektil nået Månen — og det 






kan ikke vare længe, inden vore egne „rummænd“ 
når derop og måske også ud til andre verdener, — 
med mindre der er en eller anden, der formår at 
forhindre al aktivitet i rummet på en mere effektiv 
måde end nu. — Spørgsmålet bliver da: Vil viden¬ 
skaben fortælle verden hele sandheden om livet uden 
for vor jord, eller bliver vi spidset af med et pas¬ 
sende konstrueret eventyr med det formål at bevare 
status quo i vor verden? Hvilken vej vil pendulet 
svinge? 

Svaret kommer an på, om folk vil gøre brug af 
deres egen tænkeevne og kræve sandheden lige fra 
starten, eller om man vil trække tæpperne over ho¬ 
vedet og mumle: „Lad mig være i fred med mine 
egne små, hyggelige ideer om universet**. 

Mon ikke syvsoverne alligevel er ved at vågne 
endnu førend ventet — og stiller generende spørgs¬ 
mål ? Der er sikkert både ærgelse og nervøsitet i en 
vis femsidet bygning i Washington. — Vi venter 
med spænding på udtalelser fra de høje og mægtige 
herrer i Pentagon. 

N. Z. Videnskabelige Rumforsknings Gruppe f 
(Oversætter F. Petersen). 


UFO observationer i Glencullen Co, Dublin . 

Mrs. Conlon bosat i Glencullen, en landsby i 
bjergene otte miles udenfor Dublin, var en aften på 
besøg hos nogle venner, hun beretter: 

Torsdag aften den 7. januar 1960 kl. ca. 23,25, 
så jeg et lys på himlen til højre for Two Rock 
Mountain i Glencullen Co. Dublin. Det var meget 
større end en stjerne og højt på himlen, det syntes 
at dreje, da det først var orangefarvet og derefter 
rødt og til sidst grønt lys, det stod stille på eet 
sted, og mine venner og jeg iagttog det i ti minut¬ 
ter, indtil lyset gik ud, min datter og jeg gik op ad 
bakken til vort hus, og da vi kom op af sænkningen 
i vejen, så vi lyset igen på samme sted, og betrag¬ 
tede det igen i ti minutter, da det gik ud som om, 
der blev trykket på en kontakt. Det lavede ingen 
støj, og det var bestemt ikke en flyvemaskine. 

Or bit, februar 1960. 


Fortæl Deres venner om 
S. U. F. O. I. 


Gruppeliste fortsat 
KØBENHAVN: 

Ballerup: J. Trap, Damtoften 17, Ballerup, telf. 01 
971114. 

Brede: Fin Madsen, Lystoftevej 20 b, Brede, Lyngby, 
telf. 87 83 60. 

Frederiksberg: K. Maltesen, Dalgas Bldv. 91 4 , F. 
Gentofte I: E. Brandt, Ermelundsvej 109, Gentofte, 
telf. GE 1490. 

Gentofte II: H. Olrik, Agertoften 9, Gentofte, telf. 
GE 5314. 

Glostrup: H. Jørgensen, Diget 5, Glostrup, telefon 
01 961303. 

Holte: J. Bauder, Attemosevej 93, Holte, telefon 01 
800048. 

Kastrup I: Københavnslederen. 

Kastrup II: I. Larsen, Soldugsvej 17. 

Nyboder: S. Olsen, Set. Paulsgade 14, Kbh. K. 
Nyhavn: Back Sørensen, Sømandshjemmet. 

Nørrebro: F. Olsson, Kapelvej 11, Kbh. N., telf. 
NO 8755. 

Rødovre: E. Arndt, Lucernevej 123, Vanløse, telf. 
01 703318. 

Sortedammen: K. T. Christensen, Gammeltoftsgade 
8, Kbh. K., telefon PA 3409. 

Sundby: Aage Muller Christensen, Backersvej 67, 
Kbh. S., telf. SU 9525. 

Sundby: B. Jensen, Prøvestensallé 14, telf. SU 6985. 
Vesterbro: H. Heiden, Flensborggade 32, I, Kbh. 
V, telf. 918 y. 

Virum: W. Sommer Nielsen, Kongedalen 5, telf. 
84 75 13. 

SJÆLLAND: 

Bidstrup: K. E. Nielsen, Skovgaardspark 11, 
Birkerød. 

Birkerød: K. Benn, Stationsvej 3, tlf. 01 81 33 92 
Espergærde: Alfr. S. Hansen, Lindevej 29, tlf. 948. 
Frederikssund: N. C. Tranberg Beier, Tværstræde 
16 . 

Frederiksværk: K. E. Hjerrild, Ternevej 8a, tlf. 957 
Holbæk: H. Lehmann, Mosevang 29. 

Holbæk: J. Svendsen, Østervang 22. 

Hørsholm: X. P. Madsen, Bakkehave 8, telf. 1677. 
Korsør: C. A. Jørgensen, Nik. Rumpsvej 8. 

Lou: M. Larsen, Vilbanehøj. 

Roskilde: H. Hansen, Lærkevej 46. 

Rødby: O. Henningsen, Rødby mark pr. Rødby. 
Midt-Stevns: K. Hansen, Kræmmergården, Store 
Heddinge, telf. 551. 












Dette billede blev taget den 16. februar 1956 i New York af hr. Bert Bula. 
På originalfotografiet ses tydeligt tre lysende objekter, men på det vi bringer 
her, smelter det blændende lys desværre sammen til et. 

Dette eller disse objekter må også henregnes under uidentificerede objekter, 
idet der ingen detailler er synlige. 


Rounborg Tryk-Skive 










